Document ID: /roh_data/filtered/fineweb-2-filterrobots_roh.jsonl.gz/43311

Las proximas emnas vul la Swiss puspè engrondir sia purschida da sgols, ch'è sa diminuida fermamain pervi da la crisa da corona. L’atun vul la societad aviatica puspè sgular en 85% da las destinaziuns ch'eran avant la crisa sin il plan da sgular. Quai dentant pli pauc savens ch'anc avant la crisa. L'emprim vegnia la frequenza a muntar be ad in terz da quella usitada.
Sco i ha num en la communicaziun succedia il schlargiament cun esser d’accord cun las schluccadas e las restricziuns d’entrada en ils pajais. En il focus stat l'emprim il traffic aviatic en las metropolas sco er en destinaziuns turisticas da l'Europa e quai davent da Turitg e Genevra. Bainbaud suondan dentant er gia destinaziuns a lunga distanza.